Finax

Finax, o.c.p., a.s. je slovenský nadnárodný robo-poradca so sídlom v Bratislave. Firma je licencovaným obchodníkom s cennými papiermi a samostatným finančným agentom poskytujúcim finančné služby. Spadá pod dohľad Národnej banky Slovenska a spravuje majetok 39 000 klientom (k júlu 2022). Aktuálne pôsobí v 5 krajinách strednej a juhovýchodnej Európy (Slovensko, Poľsko, Česko, Chorvátsko a Maďarsko).

Finax poskytuje primárne riadené portfóliá, postavené na pasívnom investovaní, teda na indexových fondoch ETF s vlastným automatizovaným rebalansingom.

História 
Akciová spoločnosť Finax, o. c. p., a. s., bola založená v apríli roku 2017. Finax založil Juraj Hrbatý, brat bývalého profesionálneho tenistu Dominika Hrbatého, a Radoslav Kasík.

Väčšinový vlastník developerskej skupiny HB Reavis Group, Ivan Chrenko  , v roku 2019 do firmy investoval 1,5 milióna eur a v roku 2021 rekapitalizoval Finax, čím zvýšil svoju účasť vo firme na 52 percent.

V roku 2019 spoločnosť získala ocenenie CESAwards Best FinTech Startup 2019. V roku 2020 boli portfóliá Finaxu vyhlásené odborníkmi ako najlepšie investičné portfólia na Slovensku.

Licencie 
 Licencia na poskytovanie Celoeurópskeho osobného dôchodkového produktu (PEPP)
 Licencia na informovanie o platobných účtoch v rámci smernice PSD2

Referencie 

Finančné služby
Podniky na Slovensku
Podniky v Bratislave
Podniky založené v 2018